# Specifikacija projekta

## Osnovne informacije o sistemu

**Naziv teme:** Turistička agencija

**Logo:**

****

**Naziv tima:** Shotgun surgery

**Nastavna grupa: Grupa 1**

**Link na repozitorij tima:** https://github.com/ooad-2021-2022/Grupa1-Shotgun-surgery

**Članovi tima:**

1. Kerim Šljivo, 18222
2. Emin Šadinlija, 18802
3. Elma Nuhanović, 18316

**Namjena sistema:**

Korisnik treba imati mogućnost da rezerviše smještaj na željenoj lokaciji i rezerviše kartu do željene destinacije. Treba imati mogućnost kreiranja korisničkog računa. Treba imati mogućnost prikaza najpovoljnijih ponuda i filtriranja po nekom kriteriju.

Sistem također omogućava vlasnicima smješataja da postave oglas i prevoznim kompanijama da nude svoje usluge prevoza. Aranžmani se mogu naknadno mijenjati i brisati.

Postoje mogućnosti da putnik izabere gotov aranžman ili da ga prilagodi svojim mogućnostima.

## Funkcionalnosti (poslovni procesi) sistema

1. **Naziv funkcionalnosti:** Pretraživanje smještaja na željenoj lokaciji

**Vrsta funkcionalnosti:** Operacija sa specifičnim algoritmom obrade

**Opis funkcionalnosti:**

Potencijalni putnik treba biti u mogućnosti da izabere smještaj na željenoj lokaciji, koji bi kasnije mogao rezervisati. Treba se omogućiti filtriranje smještaja po kapacitetu, cijeni itd. Rezultati se trebaju prikazati sortirani tako da najbolje ocijenjeni budu na vrhu.

1. **Naziv funkcionalnosti:** Pretraživanje prevoznika

**Vrsta funkcionalnosti:** Operacija sa specifičnim algoritmom obrade

**Opis funkcionalnosti:**

Potencijalni putnik treba biti u mogućnosti da izabere prevoznika po volji i rezerviše karte. Treba se omogućiti filtriranje prevoza po kapacitetu, cijeni itd. Rezultati se trebaju prikazati sortirani tako da najbolje ocijenjeni budu na vrhu.

1. **Naziv funkcionalnosti:** Oglašavanje usluga ponuđača

**Vrsta funkcionalnosti:** Usluga sistema

**Opis funkcionalnosti:**

Ponuđač usluge, bilo da je to vlasnik smještaja ili prevoznik, treba biti u mogućnosti da oglasi svoju uslugu, te da za nju bude plaćen. Prilikom apliciranja treba navesti osnovne informacije o svojoj usluzi, koja će proći kroz proces verifikacije, te ako zadovolji standarde može biti ponuđena zainteresiranim putnicima.

1. **Naziv funkcionalnosti:** Rezervacija usluge

**Vrsta funkcionalnosti:** Usluga sistema

**Opis funkcionalnosti:**

Zainteresirani putnik je u mogućnosti da izabere neki od ponuđenih aranžmana ili da odvojeno izabere željenog prevoznika i smještaj. Svoju rezervaciju može otkazati prije polaska, pri čemu je na vlasniku smještaja ili prevozniku ostavljena mogućnost izbora da li da vrati novac ili ne.

1. **Naziv funkcionalnosti:** Upravljanje korisničkim računom

**Vrsta funkcionalnosti:** Usluga sistema

**Opis funkcionalnosti:**

Svi korisnici imaju mogućnost registracije na sistem, te da pregledaju svoj profil i uređuju ga. Prilikom registracije se unose podaci kao što su ime, prezime, email, telefon, adresa, korisničko ime. Prilikom logina se unose samo korisničko ime i lozinka.

1. **Naziv funkcionalnosti:** Brisanje iz sistema

**Vrsta funkcionalnosti:** Perzistencija podataka (CRUD operacija)

**Opis funkcionalnosti:**

U različitim situacijama administrator ima pravo da ukloni korisnika iz sistema. Samo je admin ovlašten da briše iz sistema. Zahtjeve za brisanje nekog korisnika šalju zaposlenici agencije zaduženi za provjeru eventualnih neregularnosti kod ostalih korisnika.

1. **Naziv funkcionalnosti:** Mogućnost ocjenjivanja usluga

**Vrsta funkcionalnosti:** Usluga sistema

**Opis funkcionalnosti:**

Korisnik će imati mogućnost ocjenjivanja usluga. Recimo, ukoliko je korisnik bio zadovoljan smještajem može ocjeniti vlasnika usluge s makismalno 5 zvjezdica.

Eventualno može ostaviti neki javni komentar.

1. **Naziv funkcionalnosti:** Notifikacije o promjenama izabranih usluga

**Vrsta funkcionalnosti:** Asinhrona operacija

**Opis funkcionalnosti:**

Notifikacije o promjenama izabranih usluga

Ukoliko od trenutka rezervacije do samog polaska dođe do nekih izmjena korisnik će na svom profilu dobiti prikladnu obavijest. Obavijesti uključuju:

- Obavijest o promjeni smještaja

- Obavijest o promjeni prevoza

- Obavijest o otkazivanju / odgađanju putovanja (u tom slučaju korisnik ima pravo na povrat novca)

- Obavijest o popustima

- Obavijest o novim ponudama

- Obavijest o vremenu i mjestu polaska na putovanje

1. **Naziv funkcionalnosti:** Slanje zahtjeva za brisanje

**Vrsta funkcionalnosti:** Usluga sistema

**Opis funkcionalnosti:**

U sklopu sistema, zaposlenik agencije ima zadatak da provjerava autentičnost unesenih podataka. Ukoliko uoči bilo kakvu neregularnost, ili nešto sumnjivo, može poslati zahtjev za brisanje korisnika administratoru. U tom zahtjevu može navesti i obrazloženje.

1. **Naziv funkcionalnosti:** Prikaz lokacije na mapi

**Vrsta funkcionalnosti:** Korištenje vanjskog uređaja

**Opis funkcionalnosti:**

Korisnik ima mogućnost da, prilikom pretraživanja smještaja, vidi gdje se smještaj nalazi u odnosu na neke glavne zanimljivosti u gradu/mjestu koje posjećuje. Svrha ovoga je da omogući korisniku da pri izboru smještaja ima u vidu i da li mu taj smještaj odgovara sa aspekta lokacije. Prikaz lokacije na mapi omogućuje korisniku i da vidi gdje se nalazi polazna tačka pri izboru transporta.

## Akteri sistema

*Korisnici usluga sistema*

1. **Naziv aktera: Putnik**

**Vrsta aktera:** Korisnik usluge

**Funkcionalnosti u kojima akter učestvuje:**

|  |  |
| --- | --- |
| **Funkcionalnost sistema** | **Način učešća** |
| Pretraživanje smještaja na željenoj lokaciji (1) | Mogućnost pregleda |
| Pretraživanje prevoznika (2) | Mogućnost pregleda |
| Rezervacija usluge (4) | Mogućnost uređivanja |
| Upravljanje korisničkim računom (5) | Mogućnost uređivanja |
| Mogućnost ocjenjivanja usluga (7) | Mogućnost uređivanja |
| Notifikacije o promjenama izabranih usluga (8) | Mogućnost pregleda |
| Prikaz lokacije na mapi (10) | Mogućnost pregleda |

1. **Naziv aktera: Prevoznik**

**Vrsta aktera:** Korisnik usluge

**Funkcionalnosti u kojima akter učestvuje:**

|  |  |
| --- | --- |
| **Funkcionalnost sistema** | **Način učešća** |
| Oglašavanje usluga ponuđača (3) | Mogućnost uređivanja |
| Upravljanje korisničkim računom (5) | Mogućnost uređivanja |
| Notifikacije o promjenama izabranih usluga (8) | Mogućnost pregleda |

1. **Naziv aktera: Vlasnik smještaja**

**Vrsta aktera:** Korisnik usluge

**Funkcionalnosti u kojima akter učestvuje:**

|  |  |
| --- | --- |
| **Funkcionalnost sistema** | **Način učešća** |
| Oglašavanje usluga ponuđača (3) | Mogućnost uređivanja |
| Upravljanje korisničkim računom (5) | Mogućnost uređivanja |
| Notifikacije o promjenama izabranih usluga (8) | Mogućnost pregleda |

*Korisnici koji uređuju sistem*

1. **Naziv aktera: Administrator**

**Vrsta aktera:** Administrator

**Funkcionalnosti u kojima akter učestvuje:**

|  |  |
| --- | --- |
| **Funkcionalnost sistema** | **Način učešća** |
| Brisanje iz sistema (6) | Mogućnost uređivanja |

**Naziv aktera: Zaposlenik agencije**

**Vrsta aktera:** Zaposlenik sistema

**Funkcionalnosti u kojima akter učestvuje:**

|  |  |
| --- | --- |
| **Funkcionalnost sistema** | **Način učešća** |
| Slanje zahtjeva za brisanje (9) | Mogućnost uređivanja |

## Nefunkcionalni zahtjevi sistema

1. **Naziv nefunkcionalnog zahtjeva:** Uputstvo za korištenje

**Opis:**

Potrebno je da je dostupno uputstvo za korištenje. Jedno posebno uputstvo je za korisnike, a drugo je za zaposlenike sistema. Uputstvo mora biti jasno vidljivo na glavnom prozoru.

1. **Naziv nefunkcionalnog zahtjeva:** Zaštita podataka

**Opis:**

Sistem garantuje svojim korisnicima zaštitu ličnih podataka. Podaci ne smiju biti vidljivi drugim korisnicima sistema. Za posebno osjetljive podatke koristi se enkripcija. Korisnici imaju različite privilegije pristupa.

1. **Naziv nefunkcionalnog zahtjeva:** User-friendly interfejs

**Opis:**

Interfejs mora biti lagan i ugodan za korištenje svim korisnicima. Korisnik se treba vrlo lahko prilagoditi korištenju. Ne bi se smjelo desiti da korisnik ima nedoumice pri korištenju interfejsa.